LeroyDyer/wikipediaSW huggingface dataset:
Papa Gregori III

Papa Gregori III alikuwa Papa kuanzia tarehe 18 Machi 731 hadi kifo chake tarehe 28 Novemba 741. 

Alizaliwa katika nchi ya Syria, akiwa Papa wa mwisho kutokea nje ya Ulaya hadi alipochaguliwa Papa Fransisko mwaka 2013. Baba yake aliitwa Yohane.

Alimfuata Papa Gregori II akafuatwa na Papa Zakaria.

Mara baada ya kuchaguliwa na umati wa waumini  na kuthibitishwa na mwakilishi wa kaisari wa Dola la Roma Mashariki alimsihi Kaisari Leo III alegeze msimamo wake wa kupinga matumizi ya picha takatifu. Kwa kuwa balozi wake alikamatwa, Papa aliitisha Sinodi ya Roma (731) iliyolaani vikali msimamo huo. 

Pamoja na maamuzi mengine, Papa Gregori III alimfanya mmisionari Bonifas kuwa askofu mkuu na balozi wake huko Ujerumani. Vilevile aliunga mkono kazi ya Wilibaldi hukohuko 

Alipaswa pia kupambana na uvamizi wa Walombardi katika Italia ya Kati akitegemea kwanza msaada wa kaisari, halafu ule wa Wafaranki, ambao hata hivyo hawakuitikia sana.

Tangu kale anaheshimiwa kama mtakatifu. 

Sikukuu yake ni tarehe 10 Desemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Vyanzo

Viungo vya nje 
Kuhusu Papa Gregori III katika Kamusi Elezo ya Kikatoliki

Papa
Waliofariki 741
Watakatifu wa Siria
Papa Gregori II

Papa Gregori II alikuwa Papa kuanzia tarehe 19 Mei 715 hadi kifo chake tarehe 11 Februari 731. Alitokea Roma, Lazio, Italia.

Alimfuata Papa Konstantino akafuatwa na Papa Gregori III.

Alimpinga kishujaa Kaisari Leo V kuhusu heshima kwa picha takatifu na kuimarisha mamlaka ya Papa katika Kanisa la Magharibi.

Ndiye aliyemtuma Bonifasi kuinjilisha Ujerumani.

Tangu kale anaheshimiwa kama mtakatifu, hasa tarehe 11 Februari.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo 
 Ekonomou, Andrew J., Byzantine Rome and the Greek Popes: Eastern Influences on Rome and the Papacy from Gregory the Great to Zacharias, A.D. 590–752 (2007)
 Levillain, Philippe, The Papacy: Gaius-Proxies, Routledge (2002)
 Treadgold, Warren, A History of the Byzantine State and Society (1997)
 Mann, Horace K., The Lives of the Popes in the Early Middle Ages, Vol. I: The Popes Under the Lombard Rule, Part 2, 657–795 (1903)
 Bury, John Bagnall, A History of the Later Roman Empire From Arcadius to Irene, Vol. II (1889)
 Annette Grabowsky: Gregor II. In: Germanische Altertumskunde Online (nur bei De Gruyter Online verfügbarer Artikel mit umfassenden Quellen- und Literaturangaben) 2014.

Viungo vya nje 

Kuhusu Papa Gregori II katika Kamusi Elezo ya Kikatoliki

Papa
Waliozaliwa 669
Waliofariki 731
Watakatifu wa Italia
Papa Konstantin

Papa Konstantin alikuwa Papa kuanzia tarehe 25 Machi 708 hadi kifo chake tarehe 9 Aprili 715. Alitokea Syria. 

Jina lake la kuzaliwa pia lilikuwa Constantinus.

Alimfuata Papa Sisinnio akafuatwa na Papa Gregori II.

Tazama pia
Orodha ya Mapapa

Tanbihi

Viungo vya nje 
Kuhusu Papa Konstantin katika Kamusi Elezo ya Kikatoliki

Papa
Waliozaliwa karne ya 7
Waliofariki 715
Watu wa Syria
Papa Sisinnio

Papa Sisinnio alikuwa Papa kwa wiki tatu tu kuanzia tarehe 15 Januari 708 hadi kifo chake tarehe 4 Februari 708. Alitokea Syria.

Alimfuata Papa Yohane VII akafuatwa na Papa Konstantino.

Tazama pia
Orodha ya Mapapa

Tanbihi

Viungo vya nje 

Kuhusu Papa Sisinio katika Kamusi Elezo ya Kikatoliki
Maisha yake kwa Kiitalia katika Enciclopedia dei Papi iliyotolewa na Treccani.

Papa
Waliozaliwa karne ya 7
Waliofariki 708
Watu wa Syria
Papa Yohane VII

Papa Yohane VII alikuwa Papa kuanzia tarehe 1 Machi 705 hadi kifo chake tarehe 18 Oktoba 707. Alitokea nchi ya Ugiriki.

Alimfuata Papa Yohane VI akafuatwa na Papa Sisinnio.

Tazama pia
Orodha ya Mapapa

Tanbihi

Viungo vya nje 
Kuhusu Papa Yohane VII katika Kamusi Elezo ya Kikatoliki

Papa
Waliozaliwa karne ya 7
Waliofariki 707
Watu wa Ugiriki
Papa Yohane VI

Papa Yohane VI alikuwa Papa kuanzia tarehe 30 Oktoba 701 hadi kifo chake tarehe 11 Januari 705.. Alitokea Ugiriki au alizaliwa Efeso (leo katika nchi ya Uturuki). 

Alimfuata Papa Sergio I akafuatwa na Papa Yohane VII.

Tazama pia
Orodha ya Mapapa

Tanbihi

Marejeo
Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.

Viungo vya nje 
Kuhusu Papa Yohane VI katika Kamusi Elezo ya Kikatoliki

Papa
Waliozaliwa karne ya 7
Waliofariki 705
Watu wa Ugiriki
Papa Sergio I

Papa Sergio I alikuwa Papa kuanzia tarehe 15 Desemba 687 hadi kifo chake tarehe 7 Septemba 701. Alitokea Syria au alizaliwa Palermo (Italia) katika familia kutoka Syria.

Alimfuata Papa Konon akafuatwa na Papa Yohane VI.

Alimfanya mmisionari Wilibrodi kuwa askofu wa Wafrisia na alimaliza farakano la Akwileia (698).

Alikataa kabisa kuthibitisha kanuni zilizotungwa na maaskofu wa Mashariki katika Mtaguso wa tano-sita zikilenga kufanya desturi za Konstantinopoli zifuatwe na Wakatoliki wote. Kwa sababu hiyo kaisari Justiniani II aliagiza akamatwe na kuletwa Konstantinopoli, lakini watu walizuia utekelezaji wa amri hiyo.

Tangu kale anaheshimiwa na Wakatoliki na Waorthodoksi kama mtakatifu, hasa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo
Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books. ISBN 978-0739119778

Viungo vya nje 
Kuhusu Papa Sergio I katika Kamusi Elezo ya Kikatoliki

Papa
Waliozaliwa 650
Waliofariki 701
Watakatifu wa Siria
Watakatifu wa Italia
Papa Konon

Papa Konon alikuwa Papa kuanzia tarehe 23 Oktoba 686 hadi kifo chake tarehe 21 Septemba 687. 

Alimfuata Papa Yohane V akafuatwa na Papa Sergio I.

Tazama pia
Orodha ya Mapapa

Tanbihi

Viungo vya nje 
Kuhusu Papa Kononi katika Kamusi Elezo ya Kikatoliki

Papa
Waliofariki 687
Papa Yohane V

Papa Yohane V alikuwa Papa kuanzia tarehe 23 Julai 685 hadi kifo chake tarehe 2 Agosti 686. Alitokea Syria.

Alimfuata Papa Benedikto II akafuatwa na Papa Konon.

Tazama pia
Orodha ya Mapapa

Tanbihi

Marejeo
Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.

Viungo vya nje
Kuhusu Papa Yohane V katika Kamusi Elezo ya Kikatoliki

Papa
Waliofariki 686
Watu wa Syria
Papa Benedikto II

Papa Benedikto II alikuwa Papa kuanzia tarehe 26 Juni 684 hadi kifo chake tarehe 8 Mei 685. Alitokea Roma, Lazio, Italia.

Jina la baba yake lilikuwa Yohane. 

Alimfuata Papa Leo II akafuatwa na Papa Yohane V.

Mwimbaji wa Kanisa tangu utotoni, alijulikana kwa ujuzi wa Biblia na muziki. Pia alipenda ufukara, alikuwa mpole na mnyenyekevu, na kung'aa kwa uvumilivu na huruma kwa wahitaji.

Tangu kale anaheshimiwa kama mtakatifu. 

Sikukuu yake huadhimishwa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Viungo vya nje 

Kuhusu Papa Benedikto II katika Kamusi Elezo ya Kikatoliki

Papa
Waliozaliwa 635
Waliofariki 685
Watakatifu wa Italia
Papa Leo II

Papa Leo II (jina la awali: Leo Maneius) alikuwa papa kuanzia Januari 681 au tarehe 17 Agosti 682 hadi kifo chake tarehe 3 Julai 683. Alitokea kisiwa cha Sicilia, Italia .

Jina la baba yake lilikuwa Paulo Manejo. 

Alimfuata Papa Agatho, akafuatwa na Papa Benedikto II.

Waandishi wa wakati ule walimsifu kwa kuwa na elimu, kuhubiri vizuri na kutenda huruma kwa maskini na haki kwa wote.

Wakati wa Upapa wake alithibitisha Mtaguso wa tatu wa Konstantinopoli (680-681) uliofundisha rasmi kwamba Yesu, chini ya utashi wake wa Kimungu, alikuwa na utashi wa kibinadamu pia. Pia alitangaza katika Kanisa la Magharibi maamuzi ya mtaguso mkuu huo ili yapokewe kote na alimaliza kabisa farakano la Ravenna.

Mtaalamu wa Kigiriki na Kilatini, tena mpenzi wa muziki, alirekebisha ule wa Kigregori na kutunga tenzi mbalimbali kwa ajili ya Liturujia ya Vipindi.

Tangu kale anaheshimiwa na Waorthodoksi na Wakatoliki kama mtakatifu.

Sikukuu yake huadhimishwa kila mwaka tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Viungo vya nje 
Kuhusu Papa Leo II katika Kamusi Elezo ya Kikatoliki

Papa
Waliozaliwa 611
Waliofariki 683
Watakatifu wa Italia
Papa Agatho

Papa Agatho alikuwa Papa kuanzia tarehe 27 Juni 678 hadi kifo chake tarehe 10 Januari 681. Alitokea Sicilia, Italia. 

Alitetea imani sahihi dhidi ya wazushi waliosema Yesu hakuwa na utashi wa kibinadamu na aliendesha sinodi kadhaa ili kuimarisha umoja wa Kanisa.

Inasemekana kwamba alikuwa na umri wa zaidi ya miaka mia moja alipochaguliwa kuwa Papa, na alikuwa ametunza hazina ya Kanisa kwa miaka mingi. 

Wakati wa Upapa wake ulifanyika Mtaguso wa tatu wa Konstantinopoli (680-681) uliofundisha rasmi kwamba Yesu, chini ya utashi wake wa Kimungu, alikuwa na utashi wa kibinadamu pia.

Alimfuata Papa Donus akafuatwa na Papa Leo II. 

Tangu kale anaheshimiwa kama mtakatifu. 

Kanisa Katoliki linaadhimisha sikukuu yake tarehe 10 Januari, lakini Waorthodoksi tarehe 20 Februari.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Viungo vya nje 

Kuhusu Papa Agatho katika Kamusi Elezo ya Kikatoliki

Papa
Waliozaliwa 577
Waliofariki 681
Watakatifu wa Italia
Papa Donus

Papa Donus alikuwa Papa kuanzia tarehe 2 Novemba 676 hadi kifo chake tarehe 11 Aprili 678. Alitokea Roma, Lazio, Italia. 

Jina la baba yake lilikuwa Mauricius. 

Alimfuata Papa Adeodato II akafuatwa na Papa Agatho.

Tazama pia
Orodha ya Mapapa

Tanbihi

Viungo vya nje 
Kuhusu Papa Donus katika Kamusi Elezo ya Kikatoliki

Papa
Waliofariki 678
Watu wa Italia
Papa Adeodato II

Papa Adeodato II, O.S.B. alikuwa Papa kuanzia tarehe 11 Aprili 672 hadi kifo chake tarehe 16 Juni 676. Alitokea Roma, Lazio, Italia.

Alimfuata Papa Vitalian akafuatwa na Papa Donus.

Tazama pia
Orodha ya Mapapa

Tanbihi

Viungo vya nje 
Kuhusu Papa Adeodato II katika Kamusi Elezo ya Kikatoliki

Waliofariki 676
Wamonaki
Wabenedikto
Papa
Watu wa Italia
Papa Vitalian

Papa Vitalian alikuwa Papa kuanzia tarehe 30 Julai 657 hadi kifo chake tarehe 27 Januari 672. Alitokea Segni, Lazio, Italia. 

Jina la baba yake lilikuwa Anastasius.

Alimfuata Papa Eugenio I akafuatwa na Papa Adeodato II.

Kama Papa Eugenio I alijaribu kurudisha uhusiano mzuri na Dola la Roma Mashariki na Patriarki wa Konstantinopoli kuhusu uzushi uliofundisha kwamba Yesu hakuwa na utashi wa kibinadamu, lakini suala lilieleweka tu baadaye, katika Mtaguso wa tatu wa Konstantinopoli (680-681) uliolaani uzushi huo.

Alifaulu kuimarisha uhusiano na Wakristo wa Uingereza kupitia sinodi ya Whitby na Theodoro wa Tarso. 

Tangu kale anaheshimiwa kama mtakatifu. 

Kanisa Katoliki linaadhimisha sikukuu yake tarehe 27 Januari, lakini Waorthodoksi tarehe 23 Julai.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Viungo vya nje

Kuhusu Papa Vitalian katika Kamusi Elezo ya Kikatoliki

Papa
Waliofariki 672
Watakatifu wa Italia
Papa Eugenio I

Papa Eugenio I alikuwa Papa kuanzia tarehe 10 Agosti 654 hadi kifo chake tarehe 2 Juni 657. Alitokea Roma, Lazio, Italia. Baba yake aliitwa Rufinianus.

Alimfuata Papa Martin I akafuatwa na Papa Vitalian.

Serikali ya Dola la Roma Mashariki ilimpitisha kwa kudhani atakubali kuunga mkono uzushi uliofundisha kuwa Yesu hakuwa na utashi wa kibinadamu, kumbe mapadri walimlazimisha kushika msimamo wa mtangulizi wake aliyepelekwa uhamishoni akafa huko.

Tangu kale anaheshimiwa kama mtakatifu. 

Sikukuu yake ni tarehe 2 Juni..

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo
 The Book of Saints, by the Ramsgate Benedictine Monks of St. Augustine's Abbey

Viungo vya nje 
 Kuhusu Papa Eugenio I katika Kamusi Elezo ya Kikatoliki
 Saints.SQPN: Pope Eugene I
 Catholic Online: Pope Eugene I 

Papa
Waliozaliwa karne ya 6
Waliofariki 657
Watakatifu wa Italia
Papa Martin I

Papa Martin I alikuwa Papa kuanzia tarehe 5 Julai 649 hadi kifodini chake tarehe 16 Septemba 655. Alitokea Todi, Umbria, Italia. 

Alimfuata Papa Theodor I akafuatwa na Papa Eugenio I.

Baada ya kuwa balozi wa Papa Theodori I huko Konstantinopoli, alichaguliwa kuwa mwandamizi wake bila kibali cha kaisari wa Dola la Roma Mashariki. 

Kwa kuwa katika Mtaguso wa Laterano (649) na baada yake alipinga uzushi ulioungwa mkono na kaisari Konstans II, wa kwamba Yesu alikuwa na utashi wa Kimungu tu, bila ule wa kibinadamu, hatimaye katika kanisa kuu la Roma akakamatwa na kupelekwa Konstantinopoli kama mfungwa, halafu uhamishoni sehemu za Ukraina kusini, alipofariki baada ya miaka miwili ya mateso.

Ndiyo sababu tangu kale anaheshimiwa kama mtakatifu mfiadini. 

Sikukuu yake ni tarehe 13 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo
 
 
 
 
 
 West, Charles (2019), '“And how, if you are a Christian, can you hate the emperor?” Reading a Seventh-Century Scandal in Carolingian Francia', ed. Karina Kellermann, Alheydis Plassmann and Christian Schwermann (Bonn, 2019), https://hcommons.org/deposits/item/hc:27953

Viungo vya nje

Kuhusu Papa Martin I katika Kamusi Elezo ya Kikatoliki
Pope Saint Martin I in Patron Saints Index 
Papa Martino I
 Colonnade Saints in St Peter's Square

Papa
Waliozaliwa 595
Waliofariki 655
Wafiadini Wakatoliki
Watakatifu wa Italia
Papa Theodor I

Papa Theodor I alikuwa Papa kuanzia tarehe 12 Oktoba/24 Novemba 642 hadi kifo chake tarehe 14 Mei 649. Mzaliwa wa Yerusalemu (Israeli) ambapo baba yake alipata kuwa askofu , alikimbilia Roma Waislamu walipoteka Nchi Takatifu.

Alimfuata Papa Yohane IV akafuatwa na Papa Martin I.

Alipinga uzushi wa waliokanusha Yesu kuwa na utashi wa kibinadamu na kwa ajili hiyo aliandaa Mtaguso wa Laterano wa mwaka 649 akishirikiana na Maksimo Muungamadini.

Tangu kale anaheshimiwa na Waorthodoksi kama mtakatifu. 

Sikukuu yake inaadhimishwa tarehe 18 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo
Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590-752. Lexington Books.

Viungo vya nje
Kuhusu Papa Theodor I katika Kamusi Elezo ya Kikatoliki
Makardinali wa Kanisa Katoliki

Papa
Waliofariki 649
Watakatifu wa Israeli
Papa Yohane IV

Papa Yohane IV alikuwa Papa kuanzia Agosti au tarehe 24 Desemba 640 hadi kifo chake tarehe 12 Oktoba 642. Alitokea Dalmatia. Jina la baba yake lilikuwa Venantius. 

Alimfuata Papa Severino akafuatwa na Papa Theodori I.

Tazama pia
Orodha ya Mapapa

Tanbihi

Marejeo
Sereno Detoni, Giovanni IV. Papa dalmata, Libreria Editrice Vaticana, 2006 ISBN 978-88-209-7889-1
Luciano Rota, I Papi Caio e Giovanni IV, in Istria e Dalmazia. Uomini e tempi, II, Dalmazia, Udine, Del Bianco 1992

Viungo vya nje
Kuhusu Papa Yohane IV katika Kamusi Elezo ya Kikatoliki
Makardinali wa Kanisa Katoliki

Papa
Waliofariki 642
Watu wa Kroatia
Msitu mweusi

Msitu Mweusi ni eneo la milima katika jimbo la Baden-Württemberg la Ujerumani kusini magharibi. Milima yafunikwa na misitu minene hivyo jina la eneo "msitu mweusi".

Safu za Milima Mweusi zaelekea sambamba na bonde la Rhine kuanzia mpaka wa nchi tatu za Uswisi, Ufaransa na Ujerumani kwenda kaskazini kwa kilomita 160.

Mlima mkubwa ni Feldberg mwenye kimo cha mita 1,493m.

Jiografia ya Ujerumani
Stuttgart

Stuttgart ni mji mkuu wa jimbo la Baden-Württemberg nchini Ujerumani wenye wakazi 590,000. Mji uko katika bonde la mto Neckar. 

Stuttgart ni mji mkubwa wa sita wa Ujerumani na kitovu cha kiuchumi cha Ujerumani kusini-magharibi. Makampuni makubwa kama vile Daimler, Porsche, Bosch, Hewlett-Packard, Kodak na IBM yana makao makuu yao kwa ajili ya Ujerumani au hata dunia nzima huko Stuttgart.

Historia 
Wakati wa Roma ya Kale palikuwa na boma la Waroma katika eneo la Stuttgart. 

Mji wenyewe uliundwa mnamo mwaka 950 kama kituo cha kufuga farasi cha mtemi wa Swabia.

Tangu mwaka 1300 mji umekuwa mji mkuu wa watemi wa Württemberg walioendelea kujipatia cheo cha kifalme wakati wa vita za Napoleoni. Hivyo Stuttgart ikawa mji mkuu wa Ufalme wa Württemberg kuanzia mwaka 1805 hadi 1918. Baada ya mapinduzi ya mwaka 1918 Stuttgart ilikuwa mji mkuu wa jimbo la Württemberg na tangu mwaka 1952 wa Baden-Württemberg.

Mwaka 2006 Stuttgart ilikuwa mahali pa michezo katika mashindano ya soka duniani.

Watu mashuhuri
 Chadrac Akolo alifanya kazi huko Stuttgart (2017–2019)
 Roland Emmerich alizaliwa huko Stuttgart (1955)
 Mario Gomez alifanya kazi huko Stuttgart (2001–2009)
 Torsten Haß alifanya kazi huko Stuttgart (1994–1995)
 Georg Wilhelm Friedrich Hegel alizaliwa huko Stuttgart (1770)
 Sami Khedira alizaliwa huko Stuttgart (1987)
 Joshua Kimmich alifanya kazi huko Stuttgart (2007–2013)
 Philipp Lahm alifanya kazi huko Stuttgart (2003–2005)
 Bernd Leno alifanya kazi huko Stuttgart (2003–2009)
 Benjamin Pavard alifanya kazi huko Stuttgart (2016–2019)
 Oriol Romeu alifanya kazi huko Stuttgart (2014–2015)
 Friedrich Schiller alifanya kazi huko Stuttgart (1773–1782)
 Ingeborg Schwenzer alizaliwa huko Stuttgart (1951)
 Timo Werner alifanya kazi huko Stuttgart (2002–2013)

Viungo vya nje 

 stuttgart.de
 pictures of metropolitan area stuttgart

Miji mikuu ya majimbo ya Ujerumani
Miji ya Baden-Württemberg
Papa Severino

Papa Severino alikuwa Papa kuanzia Oktoba 638 au tarehe 28 Mei 640 hadi kifo chake tarehe 2 Agosti 640. Alitokea Roma, Italia. Jina la baba yake lilikuwa Abienus. 

Alimfuata Papa Honori I akafuatwa na Papa Yohane IV. 

Ingawa Severino alikuwa amechaguliwa mnamo Oktoba 638, ilichukua zaidi ya mwaka mmoja na nusu kupata kibali cha Kaisari wa Bizanti.

Tazama pia
Orodha ya Mapapa

Tanbihi

Viungo vya nje
Kuhusu Papa Severino katika Kamusi Elezo ya Kikatoliki

Papa
Waliofariki 640
Watu wa Italia
Papa Honorius I

Papa Honorius I alikuwa Papa kuanzia tarehe 27 Oktoba 625 hadi kifo chake tarehe 12 Oktoba 638. Alitokea Campania, Italia.

Alimfuata Papa Bonifasi V akafuatwa na Papa Severino.

Tazama pia
Orodha ya Mapapa

Tanbihi

Viungo vya nje 
Kuhusu Papa Honorius I katika Kamusi Elezo ya Kikatoliki

Papa
Waliofariki 638
Watu wa Italia
Papa Boniface V

Papa Boniface V alikuwa Papa kuanzia tarehe 23 Desemba 619 hadi kifo chake tarehe 23 Oktoba 625. Alitokea Napoli, Italia.

Alimfuata Papa Adeodato I akafuatwa na Papa Honorius I.

Tazama pia
Orodha ya Mapapa

Tanbihi

Marejeo
Beda Mhashamu, Historia ecclesiastica gentis Anglorum
Gasquet, Francis Aidan. A Short History of the Catholic Church in England, 19
Gregorovius, Ferdinand. II, 113
Hunt, William. The English Church from Its Foundation to the Norman Conquest. Vol. 1. "A History of the English Church", W. R. W. Stephens and William Hunt, ed. London: Macmillan and Co., 1912. 49, 56, 58
Jaffé, Regesta Pontificum Romanorum ab condita ecclesia ad annum 1198.  Berlin, 1851; 2d ed., Leipsic, 1881–88.  I, 222
Jungmann, Dissertationes Selectae in Historiam Ecclesiasticam, II, 389.
Langen, 506
Liber Pontificalis (ed. Duchesne), I, 321–322
Mansi, Gian Domenico. X, 547–554
Mann, Horace K. Lives of the Popes I, 294–303

Viungo vya nje 
Kuhusu Papa Boniface V katika Kamusi Elezo ya Kikatoliki

Papa
Waliozaliwa karne ya 6
Waliofariki 625
Watu wa Italia
Papa Adeodato I

Papa Adeodato I (pia aliitwa Deusdedit) alikuwa Papa kuanzia tarehe 19 Oktoba 615 hadi kifo chake tarehe 8 Novemba 618. Alitokea Roma, Italia. Jina la baba yake lilikuwa Stephanus, ambaye alikuwa shemasi mdogo. 

Alimfuata Papa Bonifasi IV akafuatwa na Papa Bonifasi V.

Kabla ya kuchaguliwa, alitoa huduma ya kipadri kwa miaka 40. Baadaye alikuza idadi ya mapadri na kuwapa nafasi zilizokuwa zimeshikwa na wamonaki kadiri ya sera ya Papa Gregori I na Papa Bonifasi IV .

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Viungo vya nje 
Kuhusu Papa Adeodato I katika Kamusi Elezo ya Kikatoliki

Waliozaliwa 570
Waliofariki 618
Wamonaki
Wabenedikto
Papa
Watakatifu wa Italia
Papa Boniface IV

Papa Boniface IV, O.S.B. (takriban 550 – 8 Mei 615) alikuwa Papa kuanzia tarehe 25 Agosti 608 hadi kifo chake. Alitokea mkoa wa Abruzzi, Italia. Baba yake alikuwa tabibu, jina lake Yohane.

Alimfuata Papa Bonifasi III akafuatwa na Papa Adeodato I.

Chini ya Papa Gregori I alikuwa shemasi mkuu.

Alistawisha umonaki na kugeuza Pantheon, hekalu la miungu yote mjini Roma, kuwa kanisa kwa heshima ya Bikira Maria na wafiadini wote.

Tangu kale anaheshimiwa kama mtakatifu. 

Sikukuu yake huadhimishwa tarehe 8 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo
 Beda Mhashamu, Historia ecclesiastica gentis Anglorum
 Gasquet, Francis Aidan. A Short History of the Catholic Church in England, 19
 Gregorovius, Ferdinand. II, 104
 Hunt, William. The English Church from Its Foundation to the Norman Conquest. Vol. 1. "A History of the English Church", W. R. W. Stephens and William Hunt, ed. London: Macmillan and Co., 1901. 42
 Jaffé, Regesta Pontificum Romanorum ab condita ecclesia ad annum 1198. Berlin, 1851; 2d ed., Leipsic, 1881–88. I, 220
 Joseph Langen, Geschichte der Römischen Kirche, 501
 Liber Pontificalis (ed. Duchesne), I, 317
 Mann, Horace K. Lives of the Popes I, 268–279
Mansi, Gian Domenico. X, 501
Paulo Shemasi, History of the Longobards, IV, 36 (37)

Viungo vya nje 
Kuhusu Papa Boniface IV katika Kamusi Elezo ya Kikatoliki
Biography  from CFPeople.org

Waliozaliwa 550
Waliofariki 615
Wamonaki
Wabenedikto
Papa
Watakatifu wa Italia
Papa Boniface III

Papa Boniface III alikuwa Papa kuanzia tarehe 19 Februari 607 hadi kifo chake tarehe 10 Novemba 607. Alitokea Roma, Italia. 

Alimfuata Papa Sabiniano akafuatwa na Papa Bonifasi IV.

Ingawa aliongoza muda mfupi, alichangia sana uimarishaji wa miundo ya Kanisa Katoliki.

Tazama pia
Orodha ya Mapapa

Tanbihi

Marejeo
Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.

Viungo vya nje 
Kuhusu Papa Bonifasi III katika Kamusi Elezo ya Kikatoliki

Papa
Waliozaliwa karne ya 6
Waliofariki 607
Watu wa Italia
Papa Sabinian

Papa Sabinian alikuwa Papa kuanzia mwezi Machi au tarehe 13 Septemba 604 hadi kifo chake tarehe 22 Februari 606. Alitokea Blera, Toscana, Italia.

Alimfuata Papa Gregori I akafuatwa na Papa Boniface III.

Tazama pia
Orodha ya Mapapa

Tanbihi

Marejeo
Duffy, Eamon. Saints and Sinners: A History of the Popes, Yale University Press, 2001, p. 72–73. ISBN 0-300-09165-6
Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.
Maxwell-Stuart, P. G. Chronicle of the Popes: The Reign-by-Reign Record of the Papacy from St. Peter to the Present, Thames & Hudson, 2002, p. 54. ISBN 0-500-01798-0.

Viungo vya nje 
Kuhusu Papa Sabinian katika Kamusi Elezo ya Kikatoliki

Papa
Waliozaliwa karne ya 6
Waliofariki 606
Watu wa Italia
Papa Pelagio II

Papa Pelagio II alikuwa Papa kuanzia tarehe 26 Novemba 579 hadi kifo chake tarehe 7 Februari 590. Alitokea Roma, Italia. 

Alimfuata Papa Benedikto I akafuatwa na Papa Gregori I. 

Alifariki kwa tauni iliyofika mji wa Roma mwisho wa mwaka 589.

Tazama pia
Orodha ya Mapapa

Tanbihi

Marejeo
 Duffy, Eamon. Saints and Sinners: A History of the Popes, Yale University Press, 2001. pp 62–63. ISBN 0-300-09165-6
 Maxwell-Stuart, P. G. Chronicle of the Popes: The Reign-by-Reign Record of the Papacy from St. Peter to the Present, Thames & Hudson, 2002, p. 47. ISBN 0-500-01798-0.

Viungo vya nje
Kuhusu Papa Pelagio II katika Kamusi Elezo ya Kikatoliki

Papa
Waliofariki 590
Watu wa Italia
Papa Benedikto I

Papa Benedikto I (jina la awali: Benedikto Bonosio) alikuwa Papa kuanzia tarehe 2 Juni 575 hadi kifo chake tarehe 30 Julai 579. Alitokea Roma, Italia.

Alimfuata Papa Yohane III akafuatwa na Papa Pelagio II.

Ndiye aliyemtoa monasterini na kumfanya shemasi yule atakayekuwa Papa Gregori I.

Tazama pia
Orodha ya Mapapa

Tanbihi

Viungo vya nje 
Kuhusu Papa Benedikto I katika Kamusi Elezo ya Kikatoliki
 

Papa
Waliofariki 579
Watu wa Italia
Papa Yohane III

Papa Yohane III alikuwa Papa kuanzia tarehe 17 Julai 561 hadi kifo chake tarehe 13 Julai 574. Alitokea Roma, Italia, alipozaliwa kwa jina la Johannes Catelinus. 

Alimfuata Papa Pelagio I akafuatwa na Papa Benedikto I.

Tazama pia
Orodha ya Mapapa

Tanbihi

Viungo vya nje 
Kuhusu Papa Yohane III katika Kamusi Elezo ya Kikatoliki

Papa
Waliofariki 574
Watu wa Italia
Papa Pelagio I

Papa Pelagio I alikuwa Papa kuanzia tarehe 29 Machi 556 hadi kifo chake tarehe 4 Machi 561. Alitokea Roma, Italia. 

Alimfuata Papa Vigilio akafuatwa na Papa Yohane III.

Tazama pia
Orodha ya Mapapa

Tanbihi

Marejeo
Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.

Viungo vya nje 
Kuhusu Papa Pelagio I katika Kamusi Elezo ya Kikatoliki

Papa
Waliofariki 561
Watu wa Italia
Papa Vigilio

Papa Vigilio alikuwa Papa kuanzia tarehe 29 Machi 537 hadi kifo chake tarehe 7 Juni 555. Alitokea Roma, Italia.

Alimfuata Papa Silverio akafuatwa na Papa Pelagio I.

Tazama pia
Orodha ya Mapapa

Tanbihi

Viungo vya nje 
Kuhusu Papa Vigilio katika Kamusi Elezo ya Kikatoliki

Papa
Waliofariki 555
Watu wa Italia
Papa Silverio

Papa Silverio alikuwa Papa kuanzia tarehe 8 Juni 536 hadi mwaka 537. Alitokea Frosinone, Italia.

Alimfuata Papa Agapeto I akafuatwa na Papa Vigilio. 

Alizaliwa na Papa Hormisdas katika ndoa yake kabla ya kupata upadrisho.

Aliondoshwa madarakani mnamo mwezi Machi 537 kwa nguvu ya Theodosia, mke wa Kaisari wa Bizanti, aliyempendelea Vigilio. Alijiuzulu tarehe 11 Novemba 537.

Silverio alifungwa na kupelekwa uhamishoni katika kisiwa cha Palmarola alipofariki kwa njaa tarehe 2 Desemba 537. 

Angalau tangu karne ya 11 ameheshimiwa kama mtakatifu mfiadini. 

Sikukuu yake ni tarehe 2 Desemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo

Marejeo mengine
 Louise Ropes Loomis, The Book of Popes ("Liber Pontificalis"). Merchantville, NJ: Evolution Publishing. ISBN 1-889758-86-8 (Reprint of the 1916 edition. English translation with scholarly footnotes, and illustrations).

Viungo vya nje 
 Kuhusu Papa Silverio katika Kamusi Elezo ya Kikatoliki
 Claire Sotinel: Silverio, in: Enciclopedia dei Papi. 2000

Papa
Waliozaliwa karne ya 5
Waliofariki 537
Wafiadini Wakatoliki
Watakatifu wa Italia
Papa Agapeto I

Papa Agapeto I alikuwa Papa kuanzia tarehe 13 Mei 535 hadi kifo chake tarehe 22 Aprili 536. Alitokea Roma, Italia.

Alimfuata Papa Yohane II akafuatwa na Papa Silverio.

Alidai kwa nguvu Papa achaguliwe na waklero wa Roma bila kuingiliwa na yeyote na hadhi ya Kanisa iheshimiwe popote pale. 

Mfalme wa Wagoti Teodoto alimtuma Konstantinopoli kwa kaisari Justiniani I, na huko alisimama imara dhidi ya Waario, pia alimwondoa madarakani Anthimus I, askofu mkuu wa Trabzon (Uturuki) aliyehamishimiwa na serikali kuwa Patriarki wa Konstantinopoli, kutokana na mafunzo yake yaliyoangaliwa na Kanisa Katoliki kuwa ya uzushi. Badala yake alimweka wakfu Mena wa Konstantinopoli akafariki huko.

Zimetufikia barua zake nne 

Muda si mrefu baada ya kifo chake alianza kuheshimiwa na Wakatoliki na Waorthodoksi kuwa mtakatifu. 

Sikukuu yake ni tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo
 
Louise Ropes Loomis, The Book of Popes (Liber Pontificalis). Merchantville, NJ: Evolution Publishing. ISBN 1-889758-86-8 (Reprint of the 1916 edition. English translation with scholarly footnotes, and illustrations).

Viungo vya nje

Kuhusu Papa Agapeto I katika Kamusi Elezo ya Kikatoliki
57. Popes of the Catholic Church

Papa
Waliozaliwa 490
Waliofariki 536
Watakatifu wa Italia
Wiesbaden

Wiesbaden ni mji mkuu wa jimbo la Hesse nchini Ujerumani mwenye wakazi 275,000. Mji uko katika bonde kando la mto rain.

Historia

Watu maarufu 
James Peace (*1963 - )

Tazama pia 
 Orodha ya miji ya Ujerumani

Tovuti za Nje 
 wiesbaden.de

Miji mikuu ya majimbo ya Ujerumani
Miji ya Hesse
Mto Rhine
Papa Yohane II

Papa Yohane II alikuwa Papa kuanzia tarehe 31 Desemba 532/2 Januari 533 hadi kifo chake tarehe 8 Mei 535. Alitokea Roma, Italia na kuitwa kwanza Mercurius. Kwa kuwa hilo lilikuwa jina la mungu mmojawapo wa Kirumi alilibadilisha, akiwa labda mwanzilishi wa desturi hiyo ya Papa kujichagulia jina jipya.

Alimfuata Papa Boniface II akafuatwa na Papa Agapeto I.

Tazama pia
Orodha ya Mapapa

Tanbihi

Viungo vya nje 
Kuhusu Papa Yohane II katika Kamusi Elezo ya Kikatoliki

Papa
Waliozaliwa 470
Waliofariki 535
Watu wa Italia
Papa Boniface II

Papa Boniface II alikuwa Papa kuanzia tarehe 20/22 Septemba 530 hadi kifo chake tarehe 17 Oktoba 532. Alitokea Roma, Italia, lakini alikuwa Mwostrogoti, Papa wa kwanza mwenye asili ya Kigermanik.

Alimfuata Papa Felisi IV akafuatwa na Papa Yohane II. 

Aliteuliwa na mtangulizi wake awawekwa wakfu na kuvishwa taji la kipapa tarehe 22 Septemba 530. Mpinzani wake, antipapa Dioscorus, aliyechaguliwa na wingi wa mapadri wa Roma, aliwekwa wakfu siku hiyohiyo lakini alifariki siku 22 baadaye.

Uamuzi muhimu zaidi aliouchukua ni kupitisha mafundisho ya Mtaguso wa Orange (529) kuhusu haja ya neema kwa wokovu.

Mazishi yake yalifanyika tarehe 17 Oktoba 532.

Tazama pia
Orodha ya Mapapa
Mababu wa Kanisa

Maandishi yake
 Documenta Catholica Omnia

Tanbihi

Marejeo

Viungo vya nje 

Kuhusu Papa Boniface II katika Kamusi Elezo ya Kikatoliki

Papa
Waliofariki 532
Mababu wa Kanisa
Watu wa Italia
Papa Felix IV

Papa Felix IV (490 hivi - 20/22 Septemba 530) alikuwa Papa kuanzia tarehe 12 Julai 526 hadi kifo chake. Alitokea Campania, Italia. Baba yake aliitwa Castorius.

Alimfuata Papa Yohane I akafuatwa na Papa Bonifasi II.

Alichaguliwa kwa kumridhisha mfalme Theodoriko Mkuu akaweza kupata kwake fadhili mbalimbali kwa Kanisa Katoliki. Mfalme alipofariki mwaka uleule, Felix aliweza kuendesha Kanisa kwa uhuru zaidi.

Tangu kale anaheshimiwa kama mtakatifu. 

Sikukuu yake ni tarehe 12 Oktoba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
 Opera Omnia katika Patrologia Latina ya Migne.

Tanbihi

Viungo vya nje
Kuhusu Papa Felix IV katika Kamusi Elezo ya Kikatoliki.
Fontes Latinae de papis usque ad annum 530 
Liber pontificalis

Papa
Waliozaliwa 490
Waliofariki 530
Mababu wa Kanisa
Watakatifu wa Italia
Papa Yohane I

Papa Yohane I alikuwa Papa kuanzia tarehe 13 Agosti 523 hadi kifo chake tarehe 18 Mei 526. Alitokea Toscana, Italia. 

Alimfuata Papa Hormisdas akafuatwa na Papa Felisi IV.

Alitumwa na mfalme Theodoriko Mkuu kwa Kaisari Yustino I wa Konstantinopoli ili Waario wasiendelee kudhulumiwa. Alikuwa Papa wa kwanza kuadhimisha sadaka ya Pasaka katika mji huo. Ingawa alifaulu walau kiasi katika lengo la mfalme, aliporudi Italia alifungwa naye hadi akafa kwa magumu yaliyompata gerezani.

Tangu kale ameheshimiwa na Wakatoliki na Waorthodoksi kama mtakatifu mfiadini. 

Sikukuu yake ni tarehe 18 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Viungo vya nje
Kuhusu Papa Yohane I katika Kamusi Elezo ya Kikatoliki
Patron Saints Index:  
Fontes Latinae de papis usque ad annum 530 (Papa Felix IV)
Liber pontificalis

Papa
Waliozaliwa 470
Waliofariki 526
Watakatifu wa Italia
Papa Hormisdas

Papa Hormisdas alikuwa Papa kuanzia tarehe 20 Julai 514 hadi kifo chake tarehe 6 Agosti 523. 

Alimfuata Papa Simako akafuatwa na Papa Yohane I. 

Alipochaguliwa alikuwa shemasi mjane; kutokana na ndoa yake alikuwa na mwana aliyekuja kuwa Papa Silverio baadaye.

Alipatanisha waliokuwa wafuasi wa antipapa Laurentius akafaulu pia kumaliza farakano lililoanzishwa na Patriarki Acacius wa Konstantinopoli (484-519).

Tangu kale anaheshimiwa kama mtakatifu. 

Sikukuu yake huadhimishwa tarehe 6 Agosti.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
 Decretum De Scripturis divinis quid universaliter catholica recipiat Ecclesia 
 Item Hormisde Pape ad Epiphanium Constantinopolitanum Episcopum

Tanbihi

Vyanzo

Viungo vya nje 

Kuhusu Papa Hormisdas katika Kamusi Elezo ya Kikatoliki
 Fontes Latinae de papis usque ad annum 530 (Papa Felix IV)
 Liber pontificalis
 De Hormisda in Lexico Sanctorum

Papa
Waliozaliwa 450
Waliofariki 523
Mababu wa Kanisa
Watakatifu wa Italia
Papa Symmachus

Papa Symmachus alikuwa Papa kuanzia tarehe 22 Novemba 498 hadi kifo chake tarehe 19 Julai 514. Alitokea Sardinia, Italia akaja kubatizwa Roma.

Alimfuata Papa Anastasio II akafuatwa na Papa Hormisdas.

Kwa muda mrefu alipaswa kukabili upinzani mkali wa antipapa Laurentius na wafuasi wake wengi. 

Alikomboa Wakristo waliofanywa watumwa na Wavandali na kusaidia waliokimbia dhuluma yao.

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake huadhimishwa kwenye tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo
 
 , pp. 103–116.
 
 
 
 
   pp. 87–96.
 
   Volume 8.

Viungo vya nje 

Kuhusu Papa Symmachus katika Kamusi Elezo ya Kikatoliki

Papa
Waliozaliwa karne ya 5
Waliofariki 514
Watakatifu wa Italia
Papa Anastasio II

Papa Anastasio II alikuwa Papa kuanzia tarehe 24 Novemba 496 hadi kifo chake tarehe 19 Novemba 498. Alitokea Roma, Italia.

Alimfuata Papa Gelasio I akafuatwa na Papa Symmachus.

Tazama pia
Orodha ya Mapapa

Tanbihi

Viungo vya nje 

Kuhusu Papa Anastasio II katika Kamusi Elezo ya Kikatoliki

Papa
Waliofariki 498
Watu wa Italia
Papa Gelasio I

Papa Gelasio I alikuwa Papa kuanzia tarehe 1 Machi 492 hadi kifo chake tarehe 21 Novemba 496. Alikuwa Papa wa tatu mwenye asili ya Afrika kaskazini.

Alimfuata Papa Felix III akafuatwa na Papa Anastasio II. 

Alidai utiifu kwake kutoka kwa Wakristo wa Magharibi na Mashariki vilevile na kutetea kwa nguvu imani sahihi hata kuchangia mabishano, ingawa alikuwa na mahusiano mazuri na watawala Waostrogoti waliokuwa Waario.

Mwandishi mahiri, kati ya Mapapa wa karne za kwanza, ndiye aliyeandika zaidi. Mwaka 494, aliandika barua Duo sunt kwa kaisari Anastasius I kuhusu mahusiano ya Kanisa na Dola; barua hiyo aliathiri siasa kwa karibu miaka elfu. Pia zimetufikia barua zake nyingine zaidi ya 100. Maandishi mengine yalitajwa kuwa ya kwake ingawa si kweli; lengo lilikuwa kuyatia maanani zaidi.

Tangu kale anaheshimiwa kama mtakatifu. 

Sikukuu yake ni tarehe 21 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia katika Patrologia Latina ya Migne pamoja na faharasa
Duo sunt: introduction and text in English
Decretum Gelasianum: De Libris Recipiendis et Non Recipiendis

Tanbihi

Marejeo
 Maisha yaliyoandikwa na Dionysius Exiguus, mwanafunzi wa Cassiodorus.
 Norman F. Cantor, Civilization of the Middle Ages.
 Cohen, Samuel (2022). "Gelasius and the Ostrogoths: jurisdiction and religious community in late fifth‐century Italy". Early Medieval Europe. 30 (1): 20–44. doi:10.1111/emed.12519. ISSN 0963-9462. 
 Neil, Bronwen, and Allen, Pauline (eds. and trans.). The letters of Gelasius I (492-496) : pastor and micro-manager of the Church of Rome. Turnhout, Belgium. pp. 8–9. ISBN 978-2-503-55299-6. OCLC 893407493. 
 Catholic Encyclopedia, 1908: 
 Rudolf Schieffer, Gelasius I, in Lexikon des Mittelalters, Bd. 4 (1989), Sp. 1197.
 Ullmann, W., Gelasius I. (492–496): Das Päpsttum an der Wende der Spätantike zum Mittelalter, Stuttgart, 1981.

Viungo vya nje

  Liber pontificalis
 Fontes Latinae de papis usque ad annum 530 (Papa Felix IV)
 Kuhusu Papa Gelasio I katika Kamusi Elezo ya Kikatoliki

Papa
Waliofariki 496
Mababu wa Kanisa
Watakatifu wa Algeria
Papa Felix III

Papa Felix III alikuwa Papa kuanzia tarehe 13 Machi 483 hadi kifo chake tarehe 25 Februari/1 Machi 492. Alitokea Roma, Italia, katika ukoo maarufu. 

Alimfuata Papa Simplicio akafuatwa na Papa Gelasio I.

Uamuzi wake wa kwanza ulikuwa kukataa hati maarufu kama Henotikon kwa sababu haikusema wazi kwamba Yesu Kristo ana hali mbili, Umungu na utu . Uamuzi huo ulisababisha farakano la Acacius wa Konstantinopoli.

Upande wa Afrika Kaskazini aliamua suala la Wakatoliki waliokubali kubatizwa tena na Waario ili kukwepa dhuluma ya watawala Wavandali. Kufuatana na sinodi maalumu ya mwaka 487 aliwaandika maaskofu wa huko masharti ya kuwapokea upya kundini.

Kutokana na watoto aliowazaa katika ndoa yake kabla hajachaguliwa, walipatikana baadaye Papa Agapeto I (mjukuu) na Papa Gregori I (kitukuu).

Tangu kale anaheshimiwa kama mtakatifu. 

Sikukuu yake ni tarehe 1 Machi.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia katika Patrologia Latina ya Migne.

Tanbihi

Viungo vya nje 

Kuhusu Papa Felisi III katika Kamusi Elezo ya Kikatoliki

Papa
Waliofariki 492
Mababu wa Kanisa
Watakatifu wa Italia
Papa Simplicio

Papa Simplicio alikuwa Papa kuanzia tarehe 3 Machi 468 hadi kifo chake tarehe 10 Machi 483. Alitokea Tivoli, Roma, Italia. Baba yake aliitwa Castinus .

Alimfuata Papa Hilarius akafuatwa na Papa Felix III.

Alitetea maamuzi ya Mtaguso wa Kalsedonia kwa kupinga uzushi wa Eutike na alijitahidi kudhibiti matokeo ya uvamizi wa makabila ya Kigermanik walioteka Roma yenyewe na kumweka mfalme wa kwao, Odoakre, badala ya kaisari Romulus Augustus (476) pamoja na kudumisha mamlaka ya Kanisa la Roma katika Ukristo wa Magharibi.

Tangu kale anaheshimiwa kama mtakatifu. 

Sikukuu yake ni tarehe 10 Machi.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia katika Patrologia Latina ya Migne
"S. Simplicii papae Epistolae et decreta," in:

Tanbihi

Vyanzo

Opera Omnia, edited by J.-P. Migne, Patrologia Latina, with analytical indexes. This link also holds the "Vita Operaque" section of the Liber Pontificalis.
Pennacchio, Maria Cristina (2000). "Simplicio, santo". Enciclopedia dei Papi (2000).

Viungo vya nje 

Kuhusu Papa Simplicio katika Kamusi Elezo ya Kikatoliki

Papa
Waliofariki 483
Mababu wa Kanisa
Watakatifu wa Italia
Papa Hilarius

Papa Hilarius alikuwa Papa kuanzia tarehe 19 Novemba 461 hadi kifo chake tarehe 29 Februari 468. Alitokea Sardinia, Italia.

Alimfuata Papa Leo I akafuatwa na Papa Simplicio.

Chini ya Papa Leo I alikuwa shemasi mkuu na alipigania haki za Kanisa. Pia alitumwa naye kama balozi kwenye Mtaguso wa pili wa Efeso (449) alipopata matatizo makubwa  kwa kumtetea Flaviano wa Kostantinopoli.

Baada ya kuchaguliwa aliendeleza sera za Papa Leo I kuhusu mamlaka ya Kanisa la Roma  na alipambana na makundi yaliyofarakana naye. 

Aliandika barua muhimu kuhusu imani Katoliki ili kuthibitisha mitaguso mikuu ya Nisea, Efeso na Kalsedonia akiimarisha pia mamlaka ya Papa wa Roma kwa kuonyesha nafasi yake ya kwanza katika Kanisa lote.

Hatimaye anasifiwa kwa ujenzi wa makanisa mbalimbali mjini Roma.

Tangu kale anaheshimiwa kama mtakatifu. 

Sikukuu yake inaadhimishwa tarehe 29 Februari (28 Februari katika miaka mifupi), lakini pia 17 Novemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia katika Patrologia Latina iliyotolewa na Migne.

Tanbihi

Marejeo

Viungo vya nje 

Kuhusu Papa Hilarius katika Kamusi Elezo ya Kikatoliki
 

Papa
Waliofariki 468
Mababu wa Kanisa
Watakatifu wa Italia
Papa Sixtus III

Papa Sixtus III alikuwa Papa kuanzia tarehe 31 Julai 432 hadi kifo chake tarehe 19 Agosti 440. Alitokea Roma, Italia.

Alimfuata Papa Selestini I akafuatwa na Papa Leo I.

Chini yake makanisa mbalimbali yalijengwa mjini Roma, hasa basilika la Bikira Maria lililowekwa wakfu kwa Mama wa Mungu kadiri ya sifa aliyopewa na Mtaguso wa Efeso (431). Pia alijitahidi kupatanisha maaskofu wa Mashariki (Aleksandria na Antiokia) na kutetea mamlaka ya Kanisa la Roma juu ya Iliriko.

Rafiki wa Agostino wa Hippo, tangu kale anaheshimiwa kama mtakatifu, hasa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia kadiri ya toleo la Migne katika Patrologia Latina pamoja na faharasa

Tanbihi

Viungo vya nje 

Kuhusu Papa Sixtus III katika Kamusi Elezo ya Kikatoliki
Fontes Latinae de papis usque ad annum 530 (Papa Felix IV)
Liber pontificalis

Papa
Waliofariki 440
Mababu wa Kanisa
Watakatifu wa Italia
Papa Celestino I

Papa Celestino I alikuwa Papa kuanzia tarehe 10 Septemba 422 hadi kifo chake tarehe 24 Julai 432. Alitokea Campania, Italia na baba yake aliitwa Priscus. 

Alimfuata Papa Boniface I akafuatwa na Papa Sixtus III.

Alipambana na uzushi wa Upelaji na ule wa Unestori. Pia alipigania nidhamu pamoja na kudhibiti farakano la Novatianus .

Tangu kale anaheshimiwa kama mtakatifu. 

Sikukuu yake ni tarehe 27 Julai lakini pia 6 Aprili au 8 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia katika Patrologia Latina ya Migne pamoja na faharasa

Tanbihi

Viungo vya nje 

Kuhusu Papa Celestino I katika Kamusi Elezo ya Kikatoliki
Saint Celestine I 

Papa
Waliofariki 432
Mababu wa Kanisa
Watakatifu wa Italia
Papa Boniface I

Papa Boniface I alikuwa Papa kuanzia tarehe 28/29 Desemba 418 hadi kifo chake tarehe 4 Septemba 422. Alitokea Roma, Italia, alipopewa ushemasi na Papa Damaso I.

Alimfuata Papa Zosimus akafuatwa na Papa Selestino I.

Kabla ya kuchaguliwa Papa alikuwa balozi wa Papa Inosenti I huko Konstantinopoli.

Kama Papa alijitahidi kurudisha na kudumisha nidhamu ndani ya Kanisa na kutetea mamlaka ya Kanisa la Roma katika Iliriko.

Alimuunga mkono Agostino wa Hippo dhidi ya uzushi wa Upelaji

Tangu kale anaheshimiwa kama mtakatifu. 

Sikukuu yake ni tarehe 4 Septemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia katika Patrologia Latina ya Migne

Tanbihi

Marejeo
 Catholic Encyclopedia, Volume II. New York 1907, Robert Appleton Company. * Liber Pontificalis, toleo la Duchesne (Paris, 1886), 1, pp. lxii, 227-229;
 Jaffe, Regesta Romanorum Pontificum (Leipzig, 1885), 1, 51-54;
 Louis-Sébastien Le Nain de Tillemont, Mémoires (Venezia, 1732), XII, 385-407, 666-670;
 Karl Joseph von Hefele, Conciliengeschichte and translation, §§ 120, 122;
 Duchesne, Fastes Episcopaux de l'Ancienne Gaul (Paris, 1894), I 84-109;
 Giovanni Sicari, «Reliquie Insigni e "Corpi Santi" a Roma», 1998.

Viungo vya nje 

Kuhusu Papa Boniface I katika Kamusi Elezo ya Kikatoliki

Waliozaliwa karne ya 4
Papa
Waliofariki 422
Mababu wa Kanisa
Watakatifu wa Italia
Papa Zosimus

Papa Zosimus alikuwa Papa kuanzia tarehe 18 Machi 417 hadi kifo chake tarehe 26 Desemba 418. Alikuwa na asili ya Ugiriki.

Alimfuata Papa Innocent I akafuatwa na Papa Boniface I.

Alikuwa na tabia kali iliyochangia migongano Roma na sehemu mbalimbali za Kanisa la Magharibi.

Hata hivyo, tangu kale anaheshimiwa kama mtakatifu. 

Sikukuu yake huadhimishwa tarehe 26 Desemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia kadiri ya Migne katika Patrologia Latina.

Tanbihi

Vyanzo
Dalmon, L. (2009), "Le Pape Zosime et la tradition juridique romaine," Eruditio Antiqua 1 (2009) 141–154. 

Lamberigts, M. (1992), "Augustine and Julian of Aeclanum on Zosimus," Augustiniana 42 (1992) 311–330. 

Marcos, Mar (2013). "Papal Authority, Local Autonomy, and Imperial Control: Pope Zosimus and the Western Churches," in:

Viungo vya nje 

Kuhusu Papa Zosimus katika Kamusi Elezo ya Kikatoliki

Waliozaliwa karne ya 4
Papa
Waliofariki 418
Mababu wa Kanisa
Watakatifu wa Ugiriki
Papa Innocent I

Papa Innocent I alikuwa Papa kuanzia tarehe 22 Desemba 401 hadi kifo chake tarehe 12 Machi 417. Alitokea Albano, Roma, Italia.

Jambo la pekee katika historia ya Kanisa, alimfuata Papa Anastasio I, aliyemzaa kabla ya kupewa upadrisho, akafuatwa na Papa Zosimus.

Aliimarisha mamlaka ya Kanisa la Roma kwa kuamua kesi nyingi za pande zote mbili za Kanisa, Mashariki na Magharibi. Alimtetea Yohane Krisostomo, alimfariji Jeromu na kumkubali Augustino.

Alieneza kanuni ya vitabu rasmi vya Biblia inayolingana na ile itakayopitishwa na Mtaguso wa Trento miaka elfu baadaye.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake ni tarehe 12 Machi au 28 Julai.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia katika Patrologia Latina ya Migne.

Tanbihi

Viungo vya nje 

Kuhusu Papa Innocent I katika Kamusi Elezo ya Kikatoliki
Find-A-Grave
Fontes Latinae de papis usque ad annum 530 (Papa Felix IV)
Liber pontificalis

Papa
Waliozaliwa karne ya 4
Waliofariki 417
Mababu wa Kanisa
Watakatifu wa Italia
Papa Anastasio I

Papa Anastasio I alikuwa Papa kuanzia tarehe 27 Novemba 399 hadi kifo chake tarehe 19 Desemba 401. Alitokea Roma, Italia. Baba yake aliitwa Maximus.

Alimfuata Papa Siricius akafuatwa na mwanae Papa Inosenti I, aliyemzaa kabla hajapadrishwa, jambo la pekee katika historia ya Kanisa.

Alilaani mafundisho kadhaa ya Origen na kuhimiza Wakristo wa Afrika Kaskazini wapinge Udonato.

Alikuwa rafiki wa Augustino wa Hippo, Jeromu na Paulino wa Nola. Jeromu alimsifu kama mtu mwenye utakatifu mkubwa na tajiri sana katika ufukara wake.

Tangu kale anaheshimiwa kama mtakatifu. 

Sikukuu yake huadhimishwa tarehe 19 Desemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Maandishi yake yote katika Patrologia Latina iliyotolewa na Migne.

Tanbihi

Viungo vya nje 

Kuhusu Papa Anastasio I katika Kamusi Elezo ya Kikatoliki

Papa
Waliozaliwa karne ya 4
Waliofariki 401
Mababu wa Kanisa
Watakatifu wa Italia
Papa Siricius

Papa Siricius alikuwa Papa kuanzia tarehe 15 au 22 au 29 Desemba 384 hadi kifo chake tarehe 26 Novemba 399. Alitokea Roma, Italia na baba yake aliiitwa Tiburtius.

Alimfuata Papa Damaso I  akafuatwa na Papa Anastasius I.

Alikuwa mtendaji na kukabili masuala mbalimbali. Amri zake 15 (hati Directa) kuhusu maisha ya Kanisa ni za kwanza kutufikia nzima bila kasoro.

Tangu kale anaheshimiwa kama mtakatifu. 

Sikukuu yake huadhimishwa katika tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa
Mababu wa Kanisa

Maandishi yake
Opera Omnia kadiri ya toleo la Migne katika Patrologia Latina.

Tanbihi

Viungo vya nje 

Kuhusu Papa Siricius katika Kamusi Elezo ya Kikatoliki

Papa
waliozaliwa karne ya 4
Waliofariki 399
Mababu wa Kanisa
Watakatifu wa Italia